OpenLLM-France/wikimedia huggingface dataset:
# 457 Alleghenia

457 Alleghenia, asteroide gerrikoan aurkitutako 457. asteroidearen izena da. 1900eko irailak 15ean aurkitu zuten Max Wolf eta Friedrich Karl Arnold Schwassmann astronomo alemaniarrek Heidelbergeko behatokitik. Bere behin-behineko izen zientifikoa, 1900 FJ zen.

## Kanpo estekak

* Datuak: Q125890
# 459
## Heriotzak

* Irailaren 2a – Simeon Estilita, kristau aszeta.

## Kanpo estekak

* Datuak: Q30500
* Multimedia: 459 / Q30500
# 45 Eugenia

45 Eugenia, asteroide gerrikoan aurkitutako 45. asteroidearen izena da. Hermann Mayer Salomon Goldschmidtek aurkitu zuen 1857ko ekainak 27an Paristik.
Bere izena, Frantziako enperatriza izan zen Eugenia de Montijogatik jasotzen du, Napoleon III.aren emaztea izan zena.
1998ko azaroak 1ean, William J. Merlainek, asteroide honi satelite bat aurkitu zion, Kanada-Frantzia-Hawaiiko 3,6 metroko teleskopioarekin, optika moldagarrizko sistema batekin, Mauna Kea sumendian dagoena. Orbita ia borobila du, eta 4,7 egunetan zeharkatzen du orbita. S/1998 (45) 1 izen zientifikoa eman zitzaion, eta Petit Prince izen arrunt bezala.

## Kanpo estekak

* Datuak: Q154334
* Multimedia: 45 Eugenia / Q154334
# 45 revoluciones

45 revoluciones 2019ko espainiar telesaila da, Bambú Produccionesek Antena 3entzat egina.

## Sinopsia

Oharra: Atal honek istorio osoa edo amaiera argitzen du.
Futura 1960ko hamarkadako diskoetxea da, eta Espainian sortutako pop-rock musikaren fenomenoa banatzeari ekitea erabaki du. Genero musikal berriak mundua iraultzen hasi, eta diskoetxeak laster konturatu zen. Maribel Campoyk, Musika Kontserbatorioan trebatutako 20 urte eskaseko gazteak, jokoaren arauak aldatuko dituen musika-zigilu berri baten buru ikusiko du bere burua. Horretarako Guillermo Rojas bere nagusiaren eta Roberto Circo Priceren goizeko ekitaldien artean aurkitutako abeslari gazte baten laguntza izango du.

## Aktoreak

* Carlos Cuevas: Rober
* Guiomar Puerta: Maribel Campoy
* Iván Marcos: Guillermo Rojas
* Israel Elejalde: Zabala
* Luis Larrodera: Tino
* Diana Gómez: Clara
* Silvana Navas: Nines
* Eudald Font: Diego Salinas
* Carmen Gutiérrez: Elisa
* Vito Sanz: Ignacio
* Pau Vinyals: Chimo
* Pere Ponce: Alberto
* Héctor Black: Paco
* Marina San José: Ángeles Costa
* Joan Pera: D. Alfredo
* Kimberley Tell: Fanny
* Joseba Apaolaza: Vidal
* Guim Puig: Juan
* Amaia Aberasturi: Carmen
* Esmeralda Moya: Celia Vera
* Fanny Gautier: Feli

## Erreferentziak

* ↑ (Gaztelaniaz) «45 revoluciones» filmaffinity.

## Kanpo estekak

* Datuak: Q62024011
# 45P/Honda-Mrkos-Pajdušáková

45P/Honda-Mrkos-Pajdušáková aldikako kometa bat da. Minoru Honda astronomo japoniarrak aurkitu zuen 1948ko abenduak 3an. Bere izena Minoru Honda, Antonín Mrkos eta Ľudmila Pajdušákovágatik jasotzen du.
Orbita eliptikoa du, 5,252 urte lurtarreko periodoarekin.
Kazuo Kinoshitak eginiko lan orbitalek 2011ko abuztuak 15ean Lurretik soilik 0,0601 unitate astronomikora (8.990.000 km) igaroko dela aurkitu zuten, eta Goldstone Espazio Sakoneko Komunikazio Konplexuaren bidez ikertua izango dela. Lurretik oso hurbil 2017ko otsailak 11n ere pasako da.
Kometaren nukleoaren diametroa 1,6 kilometrotan estimatua dago.

## Kanpo estekak

* Datuak: Q2288880
* Multimedia: 45P/Honda–Mrkos–Pajdušáková / Q2288880
# 46

    Artikulu hau 46. urteari buruzkoa da, zenbakiari buruzkoaren bila bazabiltza, ikus Berrogeita sei.

## Kanpo estekak

* Datuak: Q24535
* Multimedia: 46 / Q24535
# Aerofagia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Aerofagia osasun-arazo bat da, pertsona batek urdailera iristen den aire asko irensten duenean gertatzen dena. Sabeleko hantura eragiten du eta sarritan korrokadak egiten ditu, eta mina eragin dezake.
Atzerapen kognitiboa duten pazienteen % 8,8an diagnostikatzen da, irenstearen eta arnastearen arteko koordinazioa ondo zehaztuta ez dagoenean. Kasu batean, aerofagia modu arrakastatsuan tratatu zuten torazinarekin, batzuetan zotina tratatzeko erabiltzen duten antipsikotiko batekin.

## Erreferentziak

* ↑ Euskalterm: [Gaixotasunak Hiztegia] [2015]
* ↑ Loening-Baucke, V. «Aerophagia as cause of gaseous abdominal distention in a toddler» J. Pediatr. Gastroenterol. Nutr. 31 (2): 204–7. doi:10.1097/00005176-200008000-00026. PMID 10941981..
* ↑ Perlman AL, Ettema SL, Barkmeier J. (2000). «Respiratory and acoustic signals associated with bolus passage during swallowing» Dysphagia 15 (2): 89–94. doi:10.1007/s004550010006. PMID 10758191..
* ↑ Appleby BS, Rosenberg PB. (2006). «Aerophagia as the initial presenting symptom of a depressed patient» Prim Care Companion J Clin Psychiatry 8 (4): 245–6. doi:10.4088/PCC.v08n0410b. PMID 16964323..

## Kanpo estekak

* Datuak: Q381619
* Multimedia: Aerophagia / Q381619
# Aeroflot

Aeroflot — Russian Airlines (errusieraz: Аэрофло́т — Росси́йские авиали́нии, euskaraz: «Aeroflot - Errusiar Airelineak»), edota Aeroflot (Аэрофло́т), Errusiako airelinea nazionala da, bai eta herrialde hartako handiena ere. Bere garaian, Sobietar Batasuneko nahiz mundu osoko handiena izan zen. Egoitza Mosku hiriburuko Xeremetievoko nazioarteko aireportuan du. 2004ean Aeroflotek 42 herrialdetako nazioarteko 88 helmugatara zihoazen hegaldiak zituen. 2003an 5.900.000 bidaiari garraiatu zituen. SkyTeam airelinea aliantzako kidea da.

## Kanpo estekak

* Aeroflot airelinearen webgunea (eleaniztuna)
* Datuak: Q58707
* Multimedia: Aeroflot / Q58707
# Aerografo

Aerografoa aire konprimatuaren bidez koloragarri likidoa jaurtitzen duen tresna da.
Arkatz itxurako langarreztagailu bat izan dezake, aspertsioa xehetasun handiz aplikatzeko, marrazkiak itzaltzeak eta argazkiak ukitzeak eskatzen duten bezala, bai eta material ihinztatua duen edukiontzi bat ere; aldiz, pistola atomizatzaile bat antzeko tresna bat da, baina normalean azalera handiekin lan egiteko erabiltzen da. Aerografo ohikoenak aerografoaren gorputza, kako eragingailu bat, orratz bat, kopa bat, puntero bat eta kono bideratzaile bat dira.

## Erreferentziak

* ↑ Euskalterm: [Hipermerkatuetako Produktuak Hiztegia] [2009] eta [Norbere Irudia, Ile-apaindegiak eta Estetika Hiztegia] [2009]
* ↑ Euskalterm: [Zurgintza Hiztegia] [2021]

## Kanpo estekak

* Datuak: Q408151
* Multimedia: Airbrushes / Q408151
# Aerodromo

Aerodromo bat aireontzien lur hartze, aireratze eta lur-uretan egiten dituzten maniobretarako mugaturiko ur edo lur gainazala da, gainazal honetako eraikin, instalakuntza eta ekipamendua barne. Aireportu eta heliportuak aerodromo mota bi ditugu. Orohar aerodromo hitza aireportu hitzaren sinimotzat erabiltzen da aireportua aerodromo mota nagusia baitugu. Lehen aerodromoak globo aerostatikoen egaldietarako eraiki ziren.

## Erreferentziak

* ↑ A Dictionary of Aviation, David W. Wragg. ISBN 10: 0850451639 / ISBN 13: 9780850451634, 1st Edition Published by Osprey, 1973 / Published by Frederick Fell, Inc., NY, 1974 (1st American Edition.), Page 29.

## Kanpo estekak

* Datuak: Q62447
* Multimedia: Aerodromes / Q62447
# Aerogel

Aerogela substantzia koloidala da (gelaren antzekoa), non osagai likidoa gas batengatik aldatzen den, dentsitate oso urriko solido bat lortuz. Izan ere, aerogelaren dentsitatea beirarena baino mila aldiz txikiagoa da eta airearena baino hiru aldiz handiagoa soilik.
Hain arina izateko, aerogelak ezaugarri miresgarriak ditu: isolatzaile termiko oso ona da, eta bera baino 1.000 aldiz pisutsuagoak diren substantziei eutsi diezaieke.
Solido hau aireak osatzen du %98-an, eta silizioan, zirkonioan, aluminioan, kromo oxidoan, eztainuan edo karbonoan egon daiteke oinarritua gainerako materia solidoa. Samuel Stephensek garatu zituen konposizio gehienak.

## Historia

Aerogela artifiziala da, Lurrean behintzat. Samuel Stephens Kistlerrek aurkitu zuen 1931, Charles Learnedi egindako fisikari buruzko apustu batean. Apustu hartan, Kistlerrek marmelada pote bateko likidoa gas batekin ordeztea lortu zuen, eta apustua irabazi.

## Kanpo estekak

* Datuak: Q381490
* Multimedia: Aerogel / Q381490
# 1986ko Donostia Klasikoa

1986ko Donostia Klasikoa :
| Datu orokorrak ||
| Lasterketa | 6. Donostia Klasikoa |
| Data | 1986.eko abuztuak 13 |
| Luzera | 244 km |
| Herrialdea | Espainia |
| Irteera-lekua | Donostia |
| Helduera-lekua | Donostia |
| Amaitu dutenak | 66 |
| Bataz besteko abiadura | 41,369 km/o |
| Emaitzak ||
| Txapelduna | Iñaki Gastón (Kas) |
| Txapeldunordea | Marino Lejarreta (Seat-Orbea) |
| Hirugarrena | Juan Fernández Martín (Zor-BH) |
| ◀1985 | 1987▶ |
| Dokumentazioa ||
VI. Donostia Klasikoaren ekitaldia 1986ko abuztuaren 16an egin zuten. 244 km egiteko 5o 53'43" behar zuen Iñaki Gastónek, batez besteko 41,369 km/o izanik.

## Sailkapena

| # | Txirrindularia | Taldea | Denbora |
| 1 | Iñaki Gastón | KAS | 5o 53'43" |
| 2 | Marino Lejarreta | Seat-Orbea | d.b. |
| 3 | Juan Fernández Martín | Zor-BH | + 43" |
| 4 | Federico Etxabe | Teka | d.b. |
| 5 | Vicente Belda | Kelme | + 3'59" |
| 6 | Acácio da Silva | KAS | d.b. |
| 7 | Ludo Peeters | Kwantum | d.b. |
| 8 | Carlos Hernández Bailo | Reynolds | d.b. |
| 9 | Jokin Mujika | Seat-Orbea | d.b. |
| 10 | Anselmo Fuerte | Zor-BH | d.b. |

## Kanpo estekak

* Datuak: Q11914348
# 1986ko Espainiako Traineru Txapelketa

1986ko Espainiako Traineru Txapelketa (txapelketaren 39. ekitaldia) urte honetako abuztuaren 23 eta 24an jokatu zen Santanderren, eta Oriok bere hamaikagarren garaipena lortu zuen.

## Historia

1986 urte istilutsua izan zen berriz ere, eta berriro Orio izan zen protagonista. Urte hartan Euskadiko Arraun Federazioa sortu zen. Hainbat arraunlari oriotarrek ez zuten fitxa federazio sortu berriarekin tramitatu eta Euskal herriko estropadetan parte hartzea debekatu egin zitzaien. Honen ondorioz Oriok hiru estropada baino ez zituen jokatu urte hartan, bi Galizian eta Espainiako Txapelketa Santanderren, eta hirutatik bitan nagusi izan zen.
Orio Espainiako txapelketan aritzekoa zenez beste talde euskaldunek uko egin zioten txapelketa jokatzeari eta Orio erraz nagusitu zen.

## Parte-hartzaileak

Talde parte-hartzaileak :
| Taldeak | Traineruak | Patroiak |
| CR Cabo da Cruz CM Castropol SDR Castro Urdiales Orio AE SD Samertolameu (Meira) SD San Juan de Tirán CR Santoña CR Valle de Camargo | Cabo da Cruz Castropol La Marinera San Nikolas Meiramar Anduriña Virgen del Puerto Virgen del Carmen | ? ? ? Juan Angel Garmendia ? ? Fernando Palacios ? |

## Emaitzak

Behin betiko denborak :
| Postua | Elkartea | 1. Eguna | Diferentzia |
| 1 | Orio | 19:27:85 | - |
| 2 | Samertolameu | 19:36:12 | 0:08:27 |
| 3 | San Juan de Tirán | 19:44:37 | 0:16:52 |
| 4 | Castro Urdiales | 19:56:37 | 0:30:52 |
| 5 | Santoña | 19:46:03 | 0:20:18 |
| 6 | Cabo da Cruz | 19:56:80 | 0:30:95 |
| 7 | Castropol | 20:05:91 | 0:38:06 |
| 8 | CR Valle de Camargo | 20:06:49 | 0:38:64 |

## Tripulazio irabazlea

* Orio Arraunketa Elkartea
** Patroia: Juan Angel Garmendia
** Arraunlariak:

## Ikus, gainera

* Espainiako Traineru Txapelketa

## Kanpo estekak

* Datuak: Q20492149
# 1986ko Espainiako hauteskunde orokorrak

1986ko Espainiar Hauteskunde Orokorrak ekainaren 22an egin ziren.
Espainiako Langile Alderdi Sozialistak bere gehiengo osoa mantendu zuen eserleku asko galdu arren. Zentro Demokratikoaren Batasuna eta alderdi komunista(orain IU) 1982an galdutako eserleku batzuk berreskuratu zuten.
1986ko hauteskunde orokorrak :
| Alderdia | Botoak | % | Eserlekuak | +/- |
| Espainiako Langile Alderdi Sozialista | 8.901.718 | 44,06 | 184 | -18 |
| Coalición Popular | 5.247.677 | 25,97 | 105 | -2 |
| Zentro Demokratiko eta Soziala | 1.861.912 | 9,22 | 19 | +17 |
| Konbergentzia eta Batasuna (CiU) | 1.014.258 | 5,02 | 18 | +6 |
| Ezker Batua | 935.504 | 4,63 | 7 | +3(*) |
| Euzko Alderdi Jeltzalea | 309.610 | 1,53 | 6 | -2 |
| Herri Batasuna | 231.722 | 1,15 | 5 | +3 |
| Euskadiko Ezkerra | 107.053 | 0,53 | 2 | +1 |
| Coalición Galega | 79.972 | 0,4 | 1 | +1 |
| Partido Aragonés Regionalista | 73.004 | 0,36 | 1 | +1 |
| Agrupaciones Independientes de Canarias | 65.664 | 0,33 | 1 | +1 |
| Unió Valenciana | 64.403 | 0,32 | 1 | +1 |

## Ikus, gainera

* Espainiako Kongresua

## Kanpo estekak

* (Gaztelaniaz)Emaitzak, webgune ofizialean
* Datuak: Q2469123
* Multimedia: Spanish general election, 1986 / Q2469123
# 1986ko Bost Nazioen Txapelketa

1986ko Bost Nazioen Txapelketa Errugbi txapelketa honen berrogeita hamazazpigarren ekitaldia izan zen (guztira 92.a). 1986ko urtarrilaren 18an hasi eta martxoaren 15ean bukatu zen. Frantziak eta Eskoziak garaipen partekatua eskuratu zuten.
Philippe Sella frantziarrak partida bakoitzean entsegu bana egin zuen.

## Txapelketa
### Partehartzaileak

| Selekzioak | Estadioa (Hiria) | Entrenatzailea | Kapitaina |
| Eskozia | Murrayfield Stadium (Edinburgo) | Derrick Grant | Roy Laidlaw, David Leslie |
| Frantzia | Parc des Princes (Paris) | Jean Desclaux | Daniel Dubroca |
| Gales | National Stadium (Cardiff) | Tony Gray | Dai Pickering |
| Ingalaterra | Twickenham Stadium (Londres) | Martin Green | Nigel Melville |
| Irlanda | Lansdowne Road (Dublin) | Mick Doyle | Ciaran Fitzgerald |

### Puntuazio sistema

Entseguak lau puntu balio zituen eta gauzatzeak bi puntu gehigarri ematen zituen. Dropak eta zigor kolpeak hiruna puntu balio zituzten.
Txapelketako sailkapenari dagokionez irabazitako partidak bi puntu balio zituen, berdindutakoak bat eta galdutakoak zero.

## Sailkapena

1986ko Bost Nazioen Txapelketa :
| | Taldea | Puntuak | Jokatuak | Irabaziak | Berdinduak | Galduak | Alde | Aurka | Diferentzia |
| 1 | Frantzia | 6 | 4 | 3 | 0 | 1 | 98 | 52 | +46 |
| 1 | Eskozia | 6 | 4 | 3 | 0 | 1 | 76 | 54 | +22 |
| 3 | Gales | 4 | 4 | 2 | 0 | 2 | 74 | 71 | +3 |
| 3 | Ingalaterra | 4 | 4 | 2 | 0 | 2 | 62 | 100 | -38 |
| 5 | Irlanda | 0 | 4 | 0 | 0 | 4 | 50 | 83 | -33 |

## Partidak

| Jard. | Etxekoa | Emaitza | Kanpokoa |
| 1 | Ingalaterra Eskozia | 21-18 18-17 | Gales Frantzia |
| 2 | Frantzia Gales | 29-9 22-15 | Irlanda Eskozia |
| 3 | Irlanda Eskozia | 12-19 33-6 | Gales Ingalaterra |
| 4 | Ingalaterra Gales | 25-20 15-23 | Irlanda Frantzia |
| 5 | Frantzia Irlanda | 29-10 9-10 | Ingalaterra Eskozia |

## Sariak

| Saria | Taldea |
| Bost Nazioen Txapelketa | Frantzia Eskozia |
| Slam nagusia | ez |
| Koroa hirukoitza | ez |
| Zurezko koilara | Irlanda |
| Kalkuta Kopa | Eskozia |

## Palmaresa

1986 arteko bakarkako garaipenak.
| # | Taldea | Garaipenak |
| 1 | Gales | 21 |
| 2 | Ingalaterra | 18 |
| 3 | Eskozia | 13* |
| 4 | Irlanda | 10 |
| 5 | Frantzia | 7 |
(*) 1889ko garaipena kontuan hartuta

## Erreferentziak

* ↑ «Rugby Football History» www.rugbyfootballhistory.com (Noiz kontsultatua: 2023-03-21).
* ↑ «Philippe SELLA - Biography of his long career. - France» Sporting Heroes (Noiz kontsultatua: 2023-10-04).

## Kanpo estekak

* Sei Nazioen Txapelketako webgune ofiziala
* Datuak: Q1421798
# Afari-merienda

Afari-merienda askariaren ordez egiten den otordua da, afari arin moduan, askarian prestatu ohi diren janariekin baino kantitate handiagoz. Ilunabar aldera burutzen da, afariaren ohiko orduan baino lehenago. Ohikoa da lagunartean, otordu informal moduan.

## Erreferentziak

* ↑ Elhuyar Fundazioa. «afari-merienda» Elhuyar Hiztegia (Noiz kontsultatua: 2024-01-02).

## Kanpo estekak

* Datuak: Q25472979
# Afanasi Fet

Afanasi Afanasievitx Fet (errusieraz: Афана́сий Афана́сьевич Фет; Mtsensk, 1820ko abenduaren 5a/azaroaren 23a - Mosku, 1892ko abenduaren 3a/azaroaren 21a) errusiar olerkaria izan zen.
1838an Moskuko Unibertsitatean sartu zen zuzenbidea eta filosofia ikasteko, eta urte horretan bertan olerkigintza idazten hasi zen. Goethe, Heinrich Heine eta Nikolai Jazikov izan zituen lehen eraginak. 1841ean argitaratzen hasi zen Nikolai Gogolen aldeko gomendioa jaso ondoren.
1844an Unibertsitatean lizentziatu zen eta 1845ean armadan sartu eta Khersonera bidali zuten. 1853an Nikolai Nekrasovek Sovremennik aldizkariko kolaboratzaileekin bat egitera gonbidatu zuen, eta han Ivan Turgeniev eta Vasili Botnik adiskideekin elkartu zen. Turgenieven etxean Lev Tolstoi ezagutu zuen eta betiko lagun egin ziren.
1858an armadatik erretiratu eta Moskura itzuli zen. 1860an baserri bat erosi zuen bere jaioterrian eta nekazaritzan aritu zen.
Errusiako olerkari lirikorik handiena dela uste da. Bere lirika malenkoniatsu eta sentsuala sarritan tristuraz eta tragediaz blai zegoen. Bere bertsoek eragina izan zuten poeta sinbolista errusiarrengan eta Aleksandr Blokek bere maisutzat hartu zuen.
* Datuak: Q314212
* Multimedia: Afanasy Fet / Q314212
# Afalondo

Afalondoa mahaikideek elkarrekin pasatzen duten denbora da, afaldu ondoren eta mahaitik altxatu gabe, sarri kafea eta alkoholdun edariak edanez. Afaria asteburuan edo festetan egiten bada, afalondoak luzeak izan daitezke. Mahaikideak senideak edota lagun minak badira, anekdota, albiste edota txantxa asko egin daitezke afalondoetan.

## Ikus, gainera

* Bazkalondo

## Kanpo estekak

* Datuak: Q12252827
# Afareaitu

Afareaitu, Polinesia Frantsesako Moorea uhartean dagoen komuna asoziatu bat da.
* Datuak: Q9141639
* Multimedia: Afareaitu / Q9141639
# Afar eta Issaren Lurralde Frantsesa

Afar eta Issaren Lurralde Frantsesa (frantsesez: Territoire français des Afars et des Issas) Afrikako Adarreko kolonia frantsesa izan zen. Frantziar Somalia ordezkatu zuen kolonia izan zen, egungo Djibutiko Errepublikaren lurraldean zegoena. Lurraldea eskualdean nagusi diren bi herrien arabera izendatu zen: afarrak eta issaak.

## Historia

1862tik 1894ra Tadjourako golkoaren iparraldeko aldearen gaineko lurraldea, Obock (Obock Lurraldea) deitzen zen. Frantziak, lehenik eta behin eskualdean lekua egiteko, 1883 eta 1887 artean garai hartako somaliar sultanarekin hainbat itun sinatu zituen. 1894an Léonce Lagardek Djibuti hirian administrazio kolonial iraunkorra ezarri zuenean, ofizialki «Somalilandia Frantsesa» izendatu zuten. Izen ofizialak 1967ra arte iraun zuen.
1977ko ekainaren 27an independentziaren aldeko erreferenduma egin eta herritar gehienek independentziaren alde egin zuten. Afar eta Issaren Lurralde Frantsesa Somalia Frantsesaren ezberdina zen gobernu terminoetan, gobernadore nagusiaren jarrera Goi Komisarioarenarekin eta bederatzi kideko gobernu kontseilu baten sorrerarekin aldatuz.

## Ekonomia

Afar eta Issaren Lurralde Frantsesaren ekonomia ez zen Djibutiren egungo ekonomiatik oso ezberdina. Produktu aipagarrienak gatza, animalien larruak eta kafea ziren. 1967tik 1977ra dibisa ofiziala Afar eta Issarren Lurralde Frantseseko libera izan zen, 1977an, herrialde honek independentzia aldarrikatu ondoren, djibutiar liberak ordezkatu zuena.

## Erreferentziak

* ↑ Chisholm, Hugh, ed. The encyclopædia britannica: a dictionary of arts, sciences, literature and general information. 25 At the University press, 383 or..

## Kanpo estekak

* Datuak: Q1450765
# Afagi

AFAGI, Alzheimerra edo beste dementzia batzuk dituzten familia, lagun eta pertsonen Elkartea da Gipuzkoan, izaera pribatuko erakundea da, eta Alzheimerra edo beste dementzia bat duten pertsonen eta haien senideen bizi-kalitatea babestea du helburu.
Mugimendu sozial solidarioa da gaixotasunaren ondorioak pairatzen dituzten pertsonekin.
“Alzheimerraren aurrean, ez zaude bakarrik”: Lema zuzena, lan-filosofia, AFAGIren benetako esentzia laburbiltzen duena eta zabaldu eta iraun nahi duguna, edozein pertsonak gure laguntza behar badu.

## Ibilbidea

* AFAGI 1991n sortu zen, Gipuzkoan bizi diren eta gaixotasun honen eraginpean dauden familien bozeramaile eta defendatzaile izateko asmoz. Irabazi asmorik gabeko entitatea da, bazkide kuoten, dirulaguntzen eta dohaintzen bidez finantzatua.

## Erreferentziak

* ↑ Quiénes somos | AFAGI. (Noiz kontsultatua: 2021-07-27).

## Ikus, gainera

* Antton Elosegi Aldasoro
* Arantxa Gurmendi

## Kanpo estekak

* Datuak: Q107658246
# Afairiguana avius

Afairiguana avius narrasti espezie desagertu bat da, Ameriketako Estatu Batuetako Wyomingeko Green River Formazioan aurkitutako fosil artikulatu oso bati esker ezagutzen dena. Bere generoan ezagutzen den fosil bakarra da eta Mendebaldeko Hemisferioko Iguania ordezkaririk zaharrena da. Era berean Polychrotidae familiako ordezkaririk zaharrena da.

## Kanpo estekak

* Datuak: Q4688788
# 777
## Kanpo estekak

* Datuak: Q30714
* Multimedia: 777 / Q30714
# 777 Gutemberga

777 Gutemberga asteroide gerrikoan aurkitutako 777. asteroideearen izena da. 1914ko urtarrilak 24an aurkitu zuen Franz Kaiser astronomo alemaniarrak Heidelbergeko behatokitik. Bere behin-behineko izendapen zientifikoa 1914 TZ zen. Bere izena inprentaren asmatzailea izan zen Johannes Gutenberg alemaniarragatik jasotzen du.

## Kanpo estekak

* Datuak: Q157047
# 775 Lumière

775 Lumière asteroide gerrikoan aurkitutako 775. asteroidearen izena da. 1914ko urtarrilak 6an aurkitu zuen J. Lagrulak Nizako behatokitik. Bere behin-behineko izendapen zientifikoa 1914 TX zen. Bere izena zinemaren asmatzaileak izan ziren Lumiere anaiengatik jasotzen du.

## Kanpo estekak

* Datuak: Q157036
* Multimedia: 775 Lumière / Q157036
# 776
## Kanpo estekak

* Datuak: Q30690
* Multimedia: 776 / Q30690
# 776 Berbericia

776 Berbericia asteroide gerrikoan aurkitutako 776. asteroidearen izena da. 1914ko urtarrilak 24an aurkitu zuen A. Massinger astronomoak Heidelbergeko behatokitik. Bere behin-behineko izendapen zientifikoa 1914 TY zen. Bere izena Adolf Berberich alemaniar astronomoagatik jasotzen du.

## Kanpo estekak

* Datuak: Q157038
* Multimedia: 776 Berbericia / Q157038
# 777 Tower

777 Tower, Ameriketako Estatu Batuetako Los Angeles hirian dagoen bulego etxe orratz bat da. Guztira 221 metro eta 53 solairu dauzka eta 1991an amaitu zuten eraikitzen.
César Pelli arkitekto argentinarrak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa skyscraperpage.com webgunean.
* Datuak: Q1937376
* Multimedia: 777 Tower / Q1937376
# Abraham bar Hiyya

Abraham bar Ḥiyya ha-Nasi (Bartzelona, Katalunia, 1070 – Proventza, Frantzia, 1136) matematikari eta astronomo judua izan zen.

## Biografia

Hibbur ha-Meshihah ve-ha-Tishboret (Neurketa eta Kalkuluari buruzko tratatua) liburua idatzi zuen, Tivoliko Platonek latinera itzulia, eta hark eman zion ospea. Europan inoiz idatzitako aljebra arabiar zaharrena da. Bigarren testu batean, ekuazio koadratikoaren lehenengo ebazpen osoa azaldu zuen. Euklidesen geometria ezagutzeaz gainera, beste greziar testu batzuk ere ezagutzen zituen, besteak beste, Teodosioren Esferikoak eta Apolonioren Konikak. Gainera, matematikari arabiarren aljebra, bereziki, al-Khwarizmi eta al-Karajirena, landu zuen.
Beste testuen artean, Yesod ha-Tebunah u-Migdal ha-Emunah izenekoa idatzi zuen, matematika, astronomia, optika eta musikari buruzko entziklopedia, historiako lehenengo entziklopedia hebrearra. Astronomiari buruz ere idatzi zuen, bereziki, Lurraren formari eta izarren orbitei buruz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.